**Ξεκινώντας τη δουλειά στην τάξη**

Ομάδα 1

Η ελιά του Πεισίστρατου στον χρόνο

🖋 Η σημερινή αποστολή σας είναι να βρείτε πληροφορίες στο διαδίκτυο και να

συνθέσετε ένα κείμενο – παράγραφο 150-180 λέξεων για τον Πεισίστρατο.

ΟΔΗΓΙΕΣ

* στην επιφάνεια εργασίας του υπολογιστή να ανοίξετε ένα έγγραφο word με τον τίτλο ΠΕΙΣΙΣΤΡΑΤΟΣ
* Γραμματοσειρά: Times New Roman, 12 – Διάστιχο: 1,5 – Πλήρης στοίχιση
* π ρ ο σ ο χ ή ! Μην αντιγράψετε την Wikipedia!! Πηγαίνετε και στη δεύτερη και την τρίτη σελίδα της αναζήτησης google!!!
* ό,τι βρείτε να το αποδώσετε με δικά σας, απλά λόγια (όσο είναι δυνατό)
* τι ψάχνετε; Βασικές πληροφορίες (γέννηση, θάνατος), τι ήταν (τύραννος, αλλά τι σημαίνει αυτό), σημαντικά στοιχεία για τη ζωή και το έργο του – ιδιαιτέρως σας ενδιαφέρουν λεπτομέρειες για την οικονομική πολιτική του.

Οι δημοσιογράφοι

Η ελιά του Πεισίστρατου σήμερα

🖋 Η σημερινή αποστολή σας είναι διπλή: α) να σκεφτείτε και να σημειώσετε τι θα

θέλατε να ρωτήσετε σχετικά με την ελιά του Πεισίστρατου έναν υπεύθυνο του

Δήμου Αγίων Αναργύρων Καματερού και β) να μελετήσετε δύο παραδείγματα

ερωτήσεων συνέντευξης (για άλλο θέμα, φυσικά) ως υποδείγματα.

ΟΔΗΓΙΕΣ

* να ξεκινήσετε από γενικές ερωτήσεις και όσο προχωράτε να τις εξειδικεύετε
* να ρωτήσετε για το δέντρο
* να ρωτήσετε για το δέντρο σε σχέση με την πόλη
* να ρωτήσετε για το δέντρο σε σχέση με την πόλη και τους κατοίκους της
* να ρωτήσετε για το παρελθόν, αλλά και για το παρόν και το μέλλον
* οι ερωτήσεις να είναι σαφείς και σύντομες
* να είστε διακριτικοί και ευγενικοί
* οι ερωτήσεις να είναι 6 – 8 περίπου

Ερωτηματολογικοί

Η ελιά του Πεισίστρατου και η γειτονιά της

🖋 Η σημερινή αποστολή σας είναι διπλή: α) να μελετήσετε δύο παραδείγματα

ερωτηματολόγιων (για άλλο θέμα, φυσικά) ως υποδείγματα και β) να αρχίσετε

τη σύνθεση ενός ερωτηματολόγιου για την ελιά του Πεισίστρατου που θα

απαντήσουν άνθρωποι της γειτονιάς της.

ΟΔΗΓΙΕΣ

* δηλώνουμε πάντα ποιοι είμαστε
* ξεκαθαρίζουμε τον ανώνυμο χαρακτήρα της έρευνας
* θέλουμε όμως να ξέρουμε φύλο, ηλικία
* κάνουμε ερωτήσεις σαφείς και σύντομες
* ανοιχτού τύπου (ο καθένας απαντάει ό,τι θέλει) – δημιουργικό, αλλά δύσκολο στην επεξεργασία
* κλειστού τύπου (οι ερωτώμενοι επιλέγουν από 3 ή 4 επιλογές που τους δίνουμε) – περιοριστικό, αλλά μπορεί να το επεξεργαστεί κανείς εύκολα στατιστικά
* θέλουμε να μάθουμε τι ξέρουν για το δέντρο
* θέλουμε να μάθουμε πώς βλέπουν το δέντρο
* θέλουμε να μάθουμε πώς αισθάνονται για το δέντρο
* θέλουμε να μάθουμε τι είναι για την καθημερινότητά τους το δέντρο (αν είναι «κάτι», μπορεί και όχι)
* 8-10 ερωτήσεις συνολικά, ανοιχτού και κλειστού τύπου, είναι αρκετές

Ομάδα 4

Η ελιά του Πεισίστρατου αλλιώς…

🖋 Σήμερα θέλουμε από εσάς τα εξής:

* να αποφασίσετε και να μας προτείνετε 3 επιλογές για το logo του προγράμματος, ώστε όλα τα μέλη να αποφασίσουμε
* να συγκεντρώσετε και να αποθηκεύσετε στον υπολογιστή σε αρχείο με τον τίτλο Η ΕΛΙΑ ΣΕ ΕΙΚΟΝΕΣ ό,τι συγκεντρώσαμε κατά την επίσκεψή μας επί τόπου
* να φτιάξετε ένα ppt με τον ίδιο τίτλο και να το αποθηκεύσετε στην επιφάνεια εργασίας επιλέγοντας κάποιες από αυτές τις φωτογραφίες
* το ppt να δίνει το δέντρο, το περιβάλλον του, τους μαθητές-ερευνητές
* το ppt να έχει ύφος ευχάριστο, νεανικό, δημιουργικό και, γιατί όχι, αστείο
* μπορείτε σε κάθε ή σε κάποιες διαφάνειες να γράφετε κάποιο σχόλιο